# Lavarou koz a Vreiz-Izel/KENTA STROLLAD

| KENTA STROLLAD | EIL STROLLAD ► |
* 1
* Kaout c’hoant a zo galloud.
* 2
* Neb na oar a gavo da ziski.
* 3
* Kassid ann ero da benn.
* 4
* Seul gentoc’h,
* Seul welloc’h.
* 5
* Ar c’henta,
* Ar gwella ;
* Na zale-’ta
* D’ober da dra.
* 6
* Red eo gouzanv da gaout skiant,
* Labourat tenn da gaout arc’hant.
* 7
* Red eo d’ann den n’hen euz netra
* Labourat tenn, ha nann gouela.
* 8
* Ann den iaouank en diegi
* A zastum poan war benn kozni.
* 9
* Ar gwella bara da zibri
* A vez gounezet o c’houezi.
* 10
* Deuz da gleved ann alc’houedez
* ’Kana he zon d’ar goulou-deiz.
* 11
* Evit paka louarn pe gad
* Ez eo red sevel mintin mad.
* 12
* Da louarn kousked
* Na zeu tamm boed.
* 13
* Labourit pa gousk ann dibreder,
* Ho pezo ed leun ar zolier.
* 14
* ’Nn hini neus ket c’hoant kaout naon Na chomm ket re-bell war he skaon.
* 15
* Neb na laka poan hag aket N’hen devezo madou na boed.
* 16
* O c’hortoz ar ieod da zevel, e varv ar zaout gand ann naon.
* 17
* Red eo terri ar graouenn Evit kaout ar voedenn.
* 18
* Ann hini vez oc’h aoza iod ’N euz ann tamm kenta ’vid he lod.
* 19
* Ar pez a zo gret gant va zad A zo gret mad.
* 20
* Lagad ar mestr a lard ar marc’h Hag a laka ed barr ann arc’h.
* 21
* Ar mestr mad a ra ar mevel mad.
* 22
* Ann hini na oar ket senti Na oar ket komandi.
* 23
* Na gemerit evit merour Nag eur c’har nag eun traïtour.
* 24
* Kaz maneget na dalv netra da logota.
* 25
* Ki besk ha kaz diskouarnet N’int mad nemet da zibri boed.
* 26
* Laerez he amzer hag he voed, Brasa pec’hed a zo er bed.
* 27
* Gwell eo eun oberer Evit kant lavarer.
* 28
* Dibaod ar c’halvez A labour heb danvez.
* 29
* Gant netra Na reer tra.
* 30
* Bepred didalvez A gav digarez.
* 31
* Heb ar skodou hag ar c’hoat-tro ’Ve muioc’h kilvizien hag a zo.
* 32
* Meur a hini a gav mad pesket dizreinet.
* 33
* Anez labourat, breac’h didorr.
* 34
* Falla hibil a zo er c’hâr a wigour da genta.
* 35
* Klanv hep glac’har, Kamm ki pa gar.
* 36
* Da zadorn ez eo bet ganet, Ebad gant-han al labour gret.
* 37
* Ma c’hoan em c’hof me garfe ve noz, Ar zul warc’hoaz, ha gouel antrônoz.
* 38
* Meurlaje ! Meurlaje ! Me garfe ’badfe bemde, Ann eost ter gwech ar bla, Gouel Mikel bep seiz vla.
* 39
* Eat war vloaz, Emoc’h en noaz.
* 40
* Pa vo ho roched oc’h ar bod, E vo dizolo ho sac’h-iod.
* 41
* Didalvedigez Mamm ar baourentez.
* 42
* Dioc’h he labour Ar micherour.
* 43
* Hanter-douget eur bec’h gret-mad. — N’euz labour n’heller da verrad En eur gemer dre ar penn-mad.
* 44
* Ann hini a ia founnuz a ia pell ; Ann hini a ia difounn a ia well.
* 45
* Karrig a dro A denn bro ; Karrig a red Na bad ket.
* 46
* Na biskoaz den na eure re Na rafe re neubeud goude.
* 47
* Etre re ha re neubeud eman ar muzul just.
* 48
* Kentoc’h e skuiz ar freill evit al leur.
* 49
* Ann hini na zec’h ket he bal ’Tle bep mare sec’ha he dal.
* 50
* Ann hini a c’houitell bepred a zizec’h he veg.
* 51
* Na dalv ket ar boan sutal, pa na fell ket d’ar marc’h staotat.
* 52
* Ho labour a ielo da labour wenn.
* 53
* Eur poent a zo evit pep tra.
* 54
* Pa weler diouskouarn ar c’had, N’e ket re abred he vazata.
* 55
* Pep tra hen euz he gentel.
* 56
* Gant kolo hag amzer E teu da eogi ar mesper.
* 57
* Neubeut tra, neubeud, Hinkin a ra neud.
* 58
* Gand ar boan hag ann amzer A-benn a bep-tra e teuer.
* 59
* Eun dra gret na tle netra d’eun dra da ober.
* 60
* Warlerc’h ar merc’her ema ’r iaou : Paket ar zizun er c’hraou.
* 61
* Nep a gign he vaout er bloa-ma A ve kuit da vloa d’hen touza.
* 62
* Prena keuneud ’zo re zivezad Pa vez red c’houeza er biziad.
* 63
* Aliez euz a furnez A zeu ar gorregez.
* 64
* En noz e kemerer ar ziliou, Dale a ra vad a-wesiou.
* 65
* Va mab, re goz ann douar evid ober goab anezhan.
* 66
* Beg ar zouch, beg ar vronn, Gand ho daou e vevomp.
* 67
* Tri veg ’zo o soutenn ar bed : Beg ar vronn, beg ar zoc’h, Hag ar beg all ’vel ma ouzoc’h.
* 68
* Diwar breac’h al labourer ’ma ar bed holl o veva.
* 69
* En douar fall ’ma fall ann ed.
* 70
* Al louzou fall a drec’h atao.
* 71
* Gwell eo ijin eget nerz.
* 72
* Dre balat sounn Ez a ar c’hlaz dounn.
* 73
* Douar askol, — douar ed ; Douar raden ne-d-eo ket.
* 74
* Douar treaz, — douar ed ; Douar brulu ne-d-eo ket.
* 75
* Douar meinok, Douar greunok.
* 76
* Diwar ann treuz-ieod e vez ed, Diwar ann onkl na vez ket.
* 77
* Gand ar prajou ez eo a vager al loened, Al loened a ro teill hag ann teill a ro ed.
* 75
* Pa vez ker ar bleud A vez kezek treud.
* 79
* Bezin louet ha teill brein Ra d’ar c’houer sevel he gein ; Bezin brein ha teill louet Lak’ ar c’houer da glask he voed.
* 80
* Na espern teill met espern had ; Ha mar t’euz hadet eun dournad, Te hen devezo eur falsad.
* 81
* Teill denved hag hada dioc’h-tu A lak’ ann heiz da veza dru.
* 82
* Teill a grogadou, Segal a bochadou.
* 83
* Pa hadi kass had, Pe losk dihad.
* 84
* Hada lann e pep miz, Nemet e miz eost ha pa vez avel viz.
* 85
* Ann hini ’ved hag ’had soudenn ’Goll eur bara war bep ervenn.
* 86
* Ar falla gounid euz a Vreiz A zo gwiniz warlerc’h heiz.
* 87
* Goude gwiniz gounid heiz Gwella gounid a zo e Breiz.
* 88
* Heiz dibell ha gwiniz pellek A lak’ ann arc’h da veza barrek.
* 89
* Ne deuz netra o paea ann dud e par ann amzer.
* 90
* Dioc’h a reot, E kavot.
* 91
* Etouez ar muia drein Eman ’r gaera rozen.
* 92
* Sotoc’h evit ann den A-wesiou her c’helenn.
* 92
* Pa vez avel krenv, niza ; Pa vez kalm, tamoeza.
* 92
* E peb amzer kelenn, A-wesiou gourc’hemenn.